Raisa (pe numele din buletin – Nicoleta Sima) a rupt tăcerea despre emisiunea „Chefi la Cuțite”! După ce concurenta a reușit să ajungă până în semifinala sezonului 13, a decis să spună adevărul despre ce se întâmplă în spatele camerelor de filmat.
Sezonul 13 al concursului culinar „Chefi la Cuțite” a ajuns la final, marele câștigător din 2024 fiind desemnat Mihai Dragomir, concurentul lui chef Alexandru Sautner. După finală a apărut un detaliu care a luat prin surprindere publicul din România!
Nicoleta Sima, aka Raisa, care a reușit să ajungă până în semifinala „Chefi la Cuțite”, susține că, în timp ce se gătea, un concurent verifica notițele cu rețete pe care deja le avea pregătite!
„Scotea și se uita”, a mărturisit Nicoleta Sima pe rețelele sociale.
Concurenta a rămas șocată de acest lucru, fiind singura casnică rămasă în competiție, printre bucătari profesioniști: „Am rămas singura casnică printre bucătari, bucătari chefi, bucătari experimentați, care lucrează internațional”.
Un concurent din echipa lui chef Alexandru Sautner a reușit să câștige marea finală de la „Chefi la Cuțite” și premiul de 30.000 de euro. Este vorba despre Mihai Dragomir care, atunci când și-a auzit numele, a fost copleșit de emoție și a îngenuncheat.
„Nu-mi vine să cred. Parcă m-a lovit un tsunami, efectiv m-au lăsat picioarele! Sunt în stare de șoc. Am câștigat războiul și i-am făcut mândri pe chefi. Nu-mi vine să cred că premiul ăsta îmi aparține, că pe farfuria asta scrie chef Mihai Dragomir. Toată munca pe care am depus-o de acum șase ani de când am fost eliminat din bootcamp până în momentul ăsta am muncit pentru acest titlu. Sunt atât de mândru de tot!”, a reacționat el.